Author: pc

ЛЕТОПИС

Основна школа „Кирило Савић”

Школска 2024/2025. година

Садржај:

Историјат……………….3
Бројно стање ученика у школској 2024/25……...4
„Нушићијада”…………5
Пријем првака………...6
Еко-камп на Голији…..7
Предавање „Здрава храна сваког дана”………...…………...……….……...8
Путовање радника школе…………………...9
Дечја недеља……...10–12
Светски дан хране……13
Спортски успеси……...14
Екскурзија ученика осмог разреда…......15–16
Европски дан науке……………………….17
Спортски успеси…………………...18–19
Међународни дан особа са инвалидитетом……...………………………….20
Такмичар генерације………………………..21
Украшавање простора пред Новогодишње празнике…………………….22
Предновогодишње активности……………….23
Подела пакетића…24–25
Новогодишњи базар....26
Новогодишњи концерт КУД „Моравица”…....27
Савиндан и Дан школе…………………...28–29
Лист „Основац” и испраћај у пензију двоје радника………………..30
Хуманитарна акција; Обележавање светског дана шума и воде…………………….....31
Лига малих шампиона и Спортске игре………...32
Ускршње ноте са Леонтином; пробни завршни испит…………………...33
Окружно такмичење Регионалног центра за таленте; путовање радника школе; једносменска настава……………34
Састанак Педагошког колегијума, пролећни крос……………..…35–36
Такмичење Црвеног крста; пријем предшколаца; полагање пријемног испита за специјализовано одељење ИТ Гимназије у Ивањици…...37
Републичко такмичење Регионалног центра за таленте; турнир у малом фудбалу………………..38
Завршетак наставе за ученике осмог разреда; другарско вече осмака……………………....39
Екскурзије ученика…………………...40–46
Спортске игре младих; завршетак наставе за ученике 4. разреда; додела награда вуковцима……………………….47
Лист „Основац”; завршни испит за ученике осмог разреда; додела награда најуспешнијим ученицима – Видовдан..................................48
Списак најуспешнијих ученика школске 2024/2025. године; испраћај у пензију радника…………………...49–51

Летопис Основне школе „Кирило Савић”
Уређивач: Милица Башић, библиотекар и руководилац Тима за информисање

Основна школа ,,Кирило Савић”

Назив школе	ОШ „Кирило Савић”
Адреса	Кирила Савића бб 32250 Ивањица
Телефон/факс	032/5661-209 032/5661-421
Званични мејл школе	osksavic@gmail.rs
Сајт	www.oskirilosavic.edu.rs
ПИБ	101064399
Име и презиме директора школе	Невенка Милошевић

Датум оснивања школе	31. јул 1992. године
Датум прославе Дана школе	26. јануар

У насељу Црњево, у градском подручју Ивањице, почела је изградња нове школске зграде 11. маја 1987. године, јер постојећа Основна школа „Милинко Кушић” у Ивањици није имала простора да прими велики број ученика.
На седници Скупштине Општине Ивањица одржаној 31. јула 1992. године донета је одлука о оснивању Основне школе „Црњево” у Ивањици, број одлуке 01 бр.: 06-17/92.
Почетак рада ове школе условљен је стицањем одговарајућих околности за почетак рада и обављање делатности школе. Школске 1997/1998. године стекли су се услови за почетак самосталног рада школе и Скупштина Општине Ивањице је упутила захтев Влади Републике Србије, бр. 61-1 од 29. I 1997. године, за промену назива школе „Црњево” у Основну школу „Кирило Савић”.
Мрежом основних школа Републике Србије (Сл. гласник РС 58/94) под шифром 17. 2. 5. ова школа носи назив „Црњево” и у њен састав улазе одвојена одељења четвороразредних основних школа из села Луке, Осоница и Будожеља. Од школске 1988/1989. године у овој школској згради је извођена настава до четвртог разреда као одвојено одељење Основне школе „Милинко Кушић” у Ивањици.
У току школске 2001/2002. године школа је учествовала на конкурсу за пилот-фазу пројекта „Школски развојни планови” и школа је добила могућност да у Министарству просвете конкурише својим пројектом под називом „Без табле и креде” за средства која одобрава Светска банка. Школа је урадила пројекат и доставила стручној комисији Министарства просвете, која је прегледала пројекат и закључила да је добро урађен. Реализација пројекта је у потпуности окончана јула 2003. године.
Школске 2005/2006. Министарство просвете и спорта донело је решење да се у нашој школи може отворити једно одељење продуженог боравка у трајању од 11 до 16 часова за ученике првог и другог разреда.
Наша школа је 3. новембра 2017. године обележила важан јубилеј – двадесет година рада. Тим поводом припремљени су културни програм, изложбе, конкурси, монографије, филм о школи, лого школе...
Представили смо резултате рада и истакли јасну циљеве за будућност. Био је то добар повод за сусрет генерација ученика и просветних радника.
Били смо домаћини Сајма издаваштва за предшколске установе и школе Моравичког округа. На сајму смо успешно представили и своју издавачку делатност.
Били смо домаћини интернационалног кампа КАСТА, који је окупио осамсто учесника из целог света.
Школа је 23. 10. 2021. године потписала Повељу о сарадњи и пријатељству са ОШ „Карађорђе” Топола.
На Дан општине, 16. јуна 2022. године, добили смо општинско признање – Повељу за унапређење васпитно-образовног рада.

У школској 2024/2025. наставу
је похађало укупно 614 ученика.

РАЗРЕДНА НАСТАВА(матична школа)
I1: 22 ученика, учитељица Весна Митровић
I2: 22 ученика, учитељ Велимир Јанковић
I3: 22 ученика, учитељица Данијела Брадић
I разред: издвојено одељење Луке, седморо ученика, учитељица Бојана Марић
I, II: ИО Осоница, шесторо ученика, учитељица Невена Ненадић
II1: 20 ученика, учитељица Милијана Тотовић
II2: 20 ученика, учитељица Мирјана Боторић
II3: 19 ученика, учитељица Мирјана Ковачевић
II, IV разред: ИО Луке, петоро ученика, учитељица Данијела Ајдачић
III1: 26 ученика, учитељица Снежана Борисављевић
III2: 26 ученика, учитељица Славица Драмићанин
III: ИО Будожеља, један ученик, учитељица Марина Стаменић
III: ИО Осоница, шесторо ученика, учитељица Оливера Лалић
IV1: 21 ученик, учитељица Биљана Мијаиловић
IV2: 21 ученик, учитељица Валентина Николић
IV3: 18 ученика, учитељица Снежана Алексић
IV: ИО Осоница, троје ученика, учитељица Александра Даниловић

ПРЕДМЕТНА НАСТАВА (матична школа)
V1: 23 ученика, разредни старешина Александар Петровић
V2: 22 ученика, разредни старешина Радован Аничић
V3: 23 ученика, разредни старешина Невена Божовић
V4: 24 ученика, разредни старешина Данијела Кувекаловић
VI1: 26 ученика, разредни старешина Јордан Златић
VI2: 25 ученика, разредни старешина Марија Парпура
VI3: 26 ученика, разредни старешина Бојана Радовић
VII1: 25 ученика, разредни старешина Снежана Богдановић
VII2: 25 ученика, разредни старешина Марија Лазаревић
VII3: 25 ученика, разредни старешина Милан Коџопељић
VIII1: 20 ученика, разредни старешина Драган Грујовић
VIII2: 20 ученика, разредни старешина Слађана Бошковић
VIII3: 20 ученика, разредни старешина Милка Петровић
VIII4: 20 ученика, разредни старешина Вера Нешовановић

Нушићијада 22–25. августа 2024.
„1,5 само за смех”

И ове године је у нашем граду одржан фестивал културе, хумора и забаве „Нушићијада”. Фестивал је трајао од 23. до 25. августа, а имао је и предфестивалски дан, када је била Свечана академија, која је обележила јубилеј „Нушићијаде”: 160 година од рођења Бранислава Нушића и 15 година од обнављања фестивала.

Слоган овогодишње „Нушићијаде” је
био „1,5 само за смех”.

Наша школа је учествовала на фестивалу. Учешће је објединило креативност наставника разредне наставе и таленте ученика млађих разреда.
Најмлађи нушићевци прошетали су се током Мале параде.
Након шетње, учествовали су у програму на Дечјој сцени:
– извођење музичких тачака
– маскенбал.

Пријем првака, 1. септембар 2024.

Првог септембарског дана 2024. године ученици старијих разреда приредили су пригодан програм у знак добродошлице првацима. Ове школске године уписано је 76 ученика и они су распоређени у три одељења матичне школе. У издвојено одељење у Лукама уписано је седморо ученика, док је у издвојено одељење у Осоници уписано двоје ученика. Прваци су уживали у приредби старијих ученика.
Њих су у матичној школи дочекали учитељи Весна Митровић, Велимир Јанковић и Данијела Брадић; у издвојеном одељењу у Лукама учитељица Бојана Марић, а у издвојеном одељењу у Осоници Невена Ненадић.

Еко-камп на Голији – Учење кроз природу, 4–9. септембра 2024.

У периоду од 4. до 9. септембра 2024. организован је Еко-камп на Голији у oпштини Ивањица за ученике ивањичке општине и ученика из Црне Горе (општина Гусиње) у оквиру пројекта „Чиста заједница за одрживо окружење и природу – Чисто”.

На кампу је учествовало двадесетoро ученика седмог, осмог и деветог разреда из Основне школе „Кирило Савић” из Ивањице и Основне школе „Џафер Никочевић” из Гусиња. Камп је био смештен на Дајићком брду на Голији. У оквиру овог кампа пројекат „Чисто” спроводиле су поменуте две општине, а суфинансирала га је Европска унија. Цео пројекат је почео 24. децембра 2022. и трајао је две године, до 23. децембра 2024. године.

Едукативни програм под називом „Здрава храна сваког дана” реализовао је трговински ланац „Макси” уз подршку Министарства просвете Републике Србије у 75 основних школа током школске 2024/25. године. Идеја програма којим је била обухваћена и наша школа јесте да се пружи подршка у формирању здравијих навика деце, а предвиђен је за ученике четвртог разреда. Главна активност пројекта била је предавање нутриционисте и дијететичара Иване Мишић, које је имало за циљ да подстакне здравије изборе у исхрани ученика.

Путовање за раднике школе: Плитвичка језера, 4–6. октобра 2024.

Програм путовања:
први дан: обилазак Крупе на Врбасу (водопади, воденице, Црква Светог Илије из 13. века); обилазак и ноћење у Бањалуци;
други дан: обилазак Плитвичких језера.

Дечја недеља 7–13. октобра 2024.
(Ја сам дете, имам план – толеранција и љубав за сваки дан)

Програм:
Понедељак (7. октобар)
– Јавна и медијска промоција Дечје недеље
– Јавна дебата „Од бајки до кликова: како медији обликују дечји свет” (посета ученика локалним редакцијама)
– посета председнику општине
Уторак (8. октобар)
– Ликовна изложба дечјих радова на тему слогана Дечје недеље
– спортске активности „У здравом телу, здрав дух”
Среда (9. октобар)
– посета школској библиотеци и размена књига које говоре о међугенерацијским односима „Мостови међу генерацијама”
– балетска представа за децу млађег школског узраста „Четири годишња доба”
Четвртак (10. октобар)
Приредба поводом пријема првака у Дечји савез Србије – хол школе, подела беџева и добродошлица
Петак (11. октобар)
– крос хуманитарног карактера „Трка за срећније детињство” (Јелића поље)

Приредба поводом пријема првака у Дечји савез; гости – корисници Дневног центра Отворена врата

Посета председнику општине

Посета ИО Луке

Ученица Исидора Радоњић – поклон лаптоп са посебно инсталираним програмом

Спортско дружење ИО Луке и ИО Осоница

Крос на
Јелића пољу

Дечја недеља ИО Луке

Светски дан хране, 16. октобар 2024.

Светски дан хране традиционално се обележава сваке године 16. октобра. У нашој школи организована је радионица „Храним се и живим здраво”, и том приликом је одржана презентација здравих намирница у холу школе.

И у ИО Осоница обележен је Светски дан хране занимљивом кулинарском радионицом.

Спортски успеси

Крос Црвеног крста – 6. октобар 2024.
Име и презиме	разред	место
Катарина Ћурчић	I	1.	1. место – 8 2. место – 3 3. место – 7
Ана Петровић	I	2.
Кристијан Глинтић	I	2.
Богдан Лишанин	II	3.
Јована Бешевић	III	1.
Нина Поледица	III	3.
Андреј Принчевац	III	1.
Јанко Милосављевић	III	3.
Калина Лепосавић	IV	3.
Растко Славковић	IV	3.
Нађа Радовић	V	1.
Нина Андрејевић	V	2.
Анастасија Караклајић	V	3.
Андрија Бешевић	VI	1.
Стефан Куртић	VI	3.
Марија Теофиловић	VII	1.
Ђорђе Ђурашевић	VII	1.
Милан Милуновић	VIII	1.

Општинско такмичење – СТОНИ ТЕНИС појединачно
Ђорђе Ђурић	8/1	I	Бошко Калушевић
Окружно такмичење – СТОНИ ТЕНИС појединачно
Ђорђе Ђурић	8/1	II	Бошко Калушевић

Екскурзија ученика осмог разреда, 27–29. октобра 2024.

Екскурзија ученика осмог разреда реализована је од 27. до 29. октобра. Ученици су обилазили север наше земље, Војводину. Посетили су Нови Сад, Суботицу, стару градску чаршију и Народни музеј у Ваљеву, Бранковину, Сремске Карловце, Петроварадинску тврђаву, Идвор, Зоо-врт на Палићу и Ковачицу.
Маршрута екскурзије:
1. дан: Ивањица – Ваљево – Бранковина –манастир Хопово – Сремски Карловци – Нови Сад
2. дан: Петроварадинска тврђава – Суботица – Зоо-врт на Палићу – Палићко језеро – Нови Сад
3. дан: Нови Сад – Идвор – Ковачица – Београд –Ивањица

Извештај о спроведеној екскурзији ученика
осмог разреда школске 2024/2025. године
Тродневна екскурзија ученика 8. разреда изведена је 27, 28. и 29. октобра 2024. године по планираном програму усвојеном у оквиру Годишњег плана рада школе за школску 2024/2025. годину.
Екскурзију је реализовала агенција „Лазар плус 2021”, a релација екскурзије била је: Ивањица – Ваљево – Шабац – Фрушка гора, манастир Хопово – Сремски Карловци – Нови Сад – Суботица – Палић – Нови Сад – Идвор – Ковачица – Београд – Чачак – Ивањица. Лекар-пратилац била је др Маријана Лишанин, а са нама је ишао и водич испред агенције.
Екскурзија је изведена уз претходну писану сагласност родитеља, а после обављеног лекарског прегледа у Дому здравља.
Број ученика који су ишли на екскурзију, по одељењима:
8/1 – 19 ученика – одељењски старешина Драган Грујовић;
8/2 – 17 ученика – одељењски старешина Слађана Бошковић;
8/3 – 19 ученика – одељењски старешина Милка Петровић и два пратиоца;
8/4 – 18 ученика – одељењски старешина Вера Нешовановић;
Стручни вођа пута: Светлана Перовић.
Пре поласка извршена је контрола техничке исправности возила од стране МУП-а.
Према плану, кренуло се у седам часова ујутру. У Ваљеву смо имали паузу за доручак. Посетили смо Народни музеј и Муселимов конак. После шетње старим делом града посета Ваљеву је завршена око 11.30.
Након обиласка Бранковине пут смо наставили до Фрушке горе, где смо посетили манастир Хопово. У Сремским Карловцима водич из тог града говорио је о историјату и знаменитостима. Чесма Четири лава је неми сведок времена које пролази и дочекала је и испратила многе ђаке, професоре, знатижељне туристе. Посетили смо Саборну цркву Светог Николе и Српску православну богословију Светог Арсенија, која представља једну од најстаријих и најважнијих образовних установа српског народа.
Долазак у хотел „Путник” у Новом Саду, где су ученици преноћили, био је око 18 часова.
Другог дана, након обављеног доручка, уследио је обилазак Петроварадинске тврђаве, који је био планиран за први дан пре доласка у хотел. Посета тврђави одложена је првог дана због безбедности ученика, јер је био сумрак.
Настављен је пут за Суботицу и Палић, где је разгледан зоолошки врт и Палићко језеро. На Палићу је био и ручак, након чега смо се вратили у Нови Сад (разгледање града, вечера и спавање).
Трећег дана смо отишли у Идвор – разгледање куће и музеја Михајла Пупина, а потом у Ковачицу, где смо посетили Галерију наивне уметности. Ручали смо у Београду. Ту су ученици обишли Калемегдански парк и Кнез Михаилову улицу.
Уследио је повратак у Ивањицу, где смо стигли у 20.50. Екскурзија је изведена према планираном програму. Сви ученици су били доброг здравственог стања и дисциплиновани. Возач је био максимално професионалан.
Сугестија за наредну годину: Петроварадин посетити другог дана.
Стручни вођа пута Светлана Перовић Ивањица, 30. октобар 2024.

Европски дан науке „Еурека”, 7. новембар 2024.

Тим за предузетништво и међупредметне компетенције реализовао је пројекат поводом Европског дана науке. Пројекат је урађен у периоду од 4. до 8. новембра 2024. године.
Како се Европски дан науке традиционално обележава 7. новембра, наставници и ученици наше школе реализовали су активности које су указале на значај науке и то колико она може бити занимљива. Активности које су остварене:
– експерименти; квизови; радионице на часовима; изложба ликовних радова...

Пионири – баскет 3x3
На окружном такмичењу у баскету 3x3, oдржаном 26. новембра у Горњем Милановцу, екипа дечака наше школе заузела је друго место.
Пионирке – баскет 3x3
На окружном такмичењу у баскету 3x3, oдржаном 26. новембра у Горњем Милановцу, екипа девојчица наше школе заузела је такође друго место.

Спортски успеси, 26. новембар

Резултати екипног и појединачног такмичења из физичког васпитања
СПОРТСКА ДИСЦИПЛИНА	ЕКИПА	НАСТАВНИК	ОПШТИНСКО	ОКРУЖНО
кошарка 7. 11. 2024.	дечаци	Иван Петровић	1. место
	девојчице	Иван Петровић	1. место
баскет 3x3 7. 11. 2024.	дечаци	Иван Петровић	1. место	2. место Г. Милановац 26. 11. 2024.
	девојчице	Иван Петровић	1. место
стони тенис 27. 10. 2024.	дечаци	Бошко Калушевић	2. место
	девојчице	Бошко Калушевић	2. место
мали фудбал	дечаци	Иван Петровић
	девојчице	Иван Петровић
одбојка	дечаци	Бошко Калушевић
	девојчице	Бошко Калушевић

Међународни дан особа са инвалидитетом (3. децембар 2024)

Поводом Међународног дана особа са инвалидитетом, који се обележава још од 1992. године, након што је Генерална скупштина Уједињених нација усвојила резолуцију којом се све земље света позивају на обележавање тог дана у циљу да се особама са инвалидитетом омогуће једнака права, ученици наше школе су заједно са учитељицама Милијаном Тотовић и Данијелом Брадић посетили Дневни центар „Отворена врата”. Том приликом су им уручили поклоне, погледали презентацију центра и заједно са њима окитили јелку.

Такође, поводом овог дана ученици су са учитељицом Биљаном Мијаиловић посетили Дневни центар „Сунце” и радионицу за радно-окупациону терапију и професионалну рехабилитацију особа са инвалидитетом „Сунчев зрачак”.

Наш прошлогодишњи ученик генерације Милош Чакаревић позван је од стране Владе Републике Србије да 10. децембра у Народној скупштини Републике Србије прими признање и награду као један од најуспешнијих такмичара у прошлој години. Он је у међувремену постао ученик Математичке гимназије у Београду, и то члан Златног одељења Србије. На свечаности у Народној скупштини примио је новчану награду и плакету. Реч је о ученицима који су у претходној школској години похађали осми разред и били најуспешнији на републичким и међународним такмичењима. Нашем ученику је стигла и награда у виду општинске стипендије.

Украшавање простора пред новогодишње празнике

ИО Луке, 17. децембар 2024.

Хол матичне школе пред новогодишње празнике (за украшавање су биле задужене наставнице Ивана Пантовић и Аурора Пивљаковић)

Предновогодишње активности, 26. децембар 2024.

Подела новогодишњих пакетића за децу запослених радника (чланова синдиката) одржана је 26. децембра у 13 часова у холу школе. Пакетиће су примила деца узраста до четвртог разреда.

И ове школске године урађен је школски календар са изабраним радовима ученика.

*Подела пакетића које је обезбедио Владан Јеремић, руководилац КУД „Моравица”, реализована је такође 26. децембра у канцеларији директора.

Посета Деда Мраза ИО Осоница, 26. децембар 2024.

Подела пакетића у ИО Луке (26. децембар 2024)
И ове године пријатељи школе из Аустрије даривали су ученицима ИО Луке пакетиће.

Новогодишњи базар, 27. децембар 2024.

И ове године наша школа је учествовала на Новогодишњем базару. Ученици су показали хуманост и заједно са својим наставницима правили производе које су изложили на штанду постављеном у центру града у 11 часова. Део ученика је учествовао и у програму, наступајући на сцени.
На базару је прикупљено 196.000 динара.

Општинска стипендија за петоро ученика наше школе, 30. децембар 2024.

Предлогом одлуке комисије за општинске стипендије услове за стипендије испунило је петоро ученика наше школе: Милош Чакаревић, Тијана Пунишић, Сара Милутиновић, Матеја Лишанин и Вук Богдановић.

Новогодишњи концерт КУД „Моравица”, 30. децембар 2024.

КУД „Моравица” одржао је 30. децембра, осми по реду, Новогодишњи концерт у спортској хали наше школе.

Савиндан, 27. јануар (школска слава и Дан школе)

Дана 27. јануара у нашој школи прослављен је Дан школе и школска слава – Свети Сава. За потребе приредбе осмишљен је богат културно-уметнички програм у коме су присутни уживали. На традиционалном ликовном конкурсу поводом Савиндана награђено је више ученика:
Дуња Станић VII1, 1. место
Жељко Нешковић V1, 2. место
Жарко Златић VI2, 3. место
Огњен Нешковић VIII4, похвала
Невена Дукић V1, похвала
Лазар Златић VI1, похвала
Петар Нешковић II2, похвала

Новина у школи –
телевизор у холу

У ИО Луке је такође обележен Савиндан, а ученици су добили пакетиће од домаћина славе.

Прослава Савиндана у ИО Осоница

Обустава наставе (штрајк наставног особља) 28. јануара – 17. марта
Дана 6. марта почели су са радом ИО Луке и ИО Осоница; 17. марта и матична школа.

Представљен школски лист „Основац” за први део године

Испраћај у пензију, Весна Сокић и Иван Мијаиловић, 27. јануар 2025.

На свечаној приредби поводом Дана школе и Савиндана у пензију је испраћено двоје радника наше школе. На почетку школске године у пензију је отишла Весна Сокић (професор разредне наставе), док је током године у пензију отишао Иван Мијаиловић, шеф рачуноводства. Директорка школе им је у име колектива захвалила на преданом раду и уручила поклоне.

Хуманитарна акција – прикупљање помоћи за породицу Јекић, 19. март 2025.

Као вид помоћи одржана је и хуманитарна утакмица у спортској хали.

Учитељица Славица Драмићанин је заједно са родитељима својих ученика покренула хуманитарну акцију прикупљања новца за помоћ породици Јекић, којој је изгорела кућа. Акција је трајала од 19. до 26. марта. Прикупљено је 285.600 динара и 245 евра. Породица је захвалила свима који су учествовали на племенитости и подршци.

Светски дан шума, 21. март 2025.

Поводом Светског дана шума у школи су од 10 часова овог датума организоване активности са ученицима првог и другог разреда. Најпре је одржано кратко предавање, а потом је уследила садња тује и дивље трешње. Активности су реализоване у сарадњи са „Србија шумама”.

Дан воде, 25. март 2025.

Дана 25. марта наставница хемије Ивана Ивановић обележила је заједно са ученицима Светски дан воде, указујући на значај воде у одржању света и то колико је она потребна.

Национални пројекат Лига малих шампиона, 8. април

Дана 8. априла у фискултурној сали наше школе одржано је општинско такмичење Лиге малих шампиона, чији учесници су били малишани из ПУ „Бајка”. Ову спортску манифестацију организовао је Савез за предшколски спорт и Спортски савез Србије.

Спортске игре младих, 9. април

У сарадњи „Плазма” Спортских игара младих и Спортског савеза Општине Ивањица, а уз техничку подршку актива наставника физичког васпитања и локалне самоуправе, ученици основних школа ивањичке општине такмичили су се у малом фудбалу. Спортске игре младих представљају највећу манифестацију аматерског спорта у Европи. Основношколци су се такмичили и дружили у око 60 општина у преко 200 места широм Србије. Дечаци из наше школе су освојили прво место.

Ускршње ноте са Леонтином, 22. април

Дом културе у Ивањици је у сарадњи с локалном самоуправом организовао концерт под називом „Ускршње ноте са Леонтином”, који се одржао 22. априла с почетком у 12 сати. Ученици млађих разреда су присуствовали овом концерту, а тиме је организована и пројектна и тематска настава у оквиру надокнаде часова. Организатори су позвали децу и присутне да се придруже прослави Ускрса уз музику и дружење. Догађај је одржан под покровитељством Општине Ивањица, а реализован је уз подршку „Дукат” млека, „Пиксел” тима и хотела „Јавор” у Кушићима, док је за празнични декор био задужен „Креатив декор” из Ивањице.
Овог датума су презентоване и активности поводом ускршњих празника из ИО Осоница.

Пробни завршни испит за ученике осмог разреда, 25. и 26. април

У петак 25. априла одржан је пробни завршни испит из математике, док су у суботу 26. априла ученици радили тест из матерњег језика и изабраног предмета.

Окружно такмичење Регионалног центра за таленте, 27. април

На окружном такмичењу Регионалног центра за таленте Чачак у дисциплини одбране научноистраживачког рада наши ученици су освојили:
Ученици су се пласирали на републичко такмичење.

ТАЛЕНТИ – РЕГИОНАЛНО ТАКМИЧЕЊЕ: / МАТЕМАТИКА
Тијана Пунишић	8/3	I и пласман	ментор
ТАЛЕНТИ – РЕГИОНАЛНО ТАКМИЧЕЊЕ: / ЕНГЛЕСКИ ЈЕЗИК април 2025.
Матeја Лишанин	8/3	II и пласман	Слађана Бошковић
Анђелија Радовић	8/1	II и пласман	Слађана Бошковић

Путовање радника школе, острво Корчула и Мостар, 2–4. маја

Представа бивше ученице Ђурђице Бошковић, 3. мај

У ивањичком Дому културе, 3. маја у 20 часова, изведена је представа наше бивше ученице Ђурђице Бошковић, која је завршила драматургију. Представа „Уклета недеља” намењена је деци и родитељима. Инспирисана је стварним амбијентом Ивањице и њеним менталитетом, а написала ју је и режирала Ивањичанка Ђурђица Бошковић, ослањајући се на приче, осећања и дух Ивањице као града. У средишту радње је група деце која покушава да открије тајну уклетог плаца у предграђу Ивањице.

Обогаћен једносменски рад наставнице Иване Пантовић, 5. мај

У оквиру обогаћеног једносменског рада реализован је пројекат украшавања школског дворишта уз учешће ученика 6, 7. и 8. разреда. Тема пројекта је била креативна употреба стиропора као основног материјала за израду декоративних елемената.

Састанак Педагошког колегијума, 9. мај

На састанку Педагошког колегијума 9. маја разматрана је могућност продужетка школске године за пет дана. Закључено је да је могуће надокнадити часове и оценити ученике према донесеном плану надокнаде. Ученици осмог разреда наше школе завршили су наставу 30. маја, а остали 13. јуна. Завршни испит био је 23, 24. и 25. јуна. Другарско вече ученика осмог разреда одржано је 2. јуна.

Пролећни крос са штафетном трком, 15. мај

Овог датума Ивањица је била домаћин целодневног програма посвећеног деци, здравом начину живота и креативности. Након завршене трке осмишљене су радионице „Породица, заједништво и вредности које нас граде” поводом Светског дана породице, чему су се одазвали и ученици наше школе.

Крос РТС-а – 15. мај 2025.
Име и презиме	разред	место
Маша Коматина	I	2.	1. место – 3 2. место – 4 3. место – 6
Ана Петровић	I	3.
Богдан Лишанин	II	3.
Нина Поледица	III	1.
Валентина Петровић	III	2.
Тијана Нешовановић	IV	2.
Нина Андрејевић	V	1.
Николина Јаковљевић	V	3.
Андрија Бешевић	VI	1.
Ђорђе Ђурашевић	VII	3.
Теодора Јеротијевић	VIII	3.
Милан Милуновић	VIII	2.

Такмичење Црвеног крста „Шта знаш о Црвеном крсту”, 16. мај

На такмичењу под називом „Шта знаш о Црвеном крсту”, које је организовао Црвени крст, ученици наше школе освојили су 3. место.

Пријем предшколаца, 16. мај

Дана 16. маја нашу школу су посетили будући предшколци и том приликом су учествовали у занимљивим радионицама са наставницом Јасмином Ремовић.

Полагање пријемног испита за специјализовано информатичко одељење Гимназије, 25. мај

Десеторо ученика наше школе, од укупно 21, положило је пријемни испит за специјализовано информатичко одељење у Гимназији 20. маја 2025. године.

Републичко такмичење Регионалног центра за таленте у Крагујевцу, 24. мај

На одржаном републичком такмичењу Регионалних центара за таленте у Крагујевцу наши ученици су били веома успешни. Освојили су:
2. место, Тијана Пунишић (математика)
2. место, Анђелија Радовић (енглески језик) и Матеја Лишанин (енглески језик)
Ментор за енглески језик је била наставница Слађана Бошковић.

ТАЛЕНТИ – РЕПУБЛИЧКО: МАТЕМАТИКА МАЈ 2025.
Тијана Пунишић	8/3	II	ментор
ТАЛЕНТИ – РЕПУБЛИЧКО: ЕНГЛЕСКИ ЈЕЗИК МАЈ 2025.
Матeја Лишанин	8/3	II	Слађана Бошковић
Анђелија Радовић	8/1	II	Слађана Бошковић

Турнир у малом фудбалу за ученике осмог разреда, 29. мај

Турнир у малом фудбалу за ученике осмог разреда одржан је 29. маја у спортској сали. Учествовали су сви ученици осмог разреда. Показали су спорски дух и фер-плеј.

Завршетак наставе за ученике осмог разреда, 30. мај

Другарско вече осмака, 2. jун

Екскурзије ученика, 30. мај – 6. јун

Екскурзије ученика од 1. до 8. разреда реализоване су током школске године, како је и планирано. Ученици 8. разреда ишли су на екскурзију у октобру, док су ученици од 1. до 6. разреда ишли у периоду од 30. маја до 6. јуна.

Извештај о екскурзији ученика 1. разреда
Једнодневна екскурзија ученика 1. разреда, која је планирана годишњим планом и програмом, реализована је 3. јуна текуће године. Планирана дестинација обухватала је релацију: Ивањица – Ариље (Црква Светог Ахилија) – Злакуса (Терзића авлија) – Златибор (Дино парк и Партизанске воде) – Ивањица.
На пут је пошло 65 ученика наше школе првог разреда у пратњи одељењских старешина: Данијеле Брадић, Весне Митровић и Велимира Јанковића. Оливера Лалић је ишла као стручни вођа пута, а испред агенције „Лазена” из Чачка ишао је и туристички водич Вера Дакић.
Након пропратног прегледа аутобуса и контроле возача, на пут се кренуло у осам часова ујутру из школског дворишта. Ученици су путовали једним двоспратним аутобусом. Прво одредиште била је Црква Светог Ахилија у Ариљу, где је уследила и кратка пауза за доручак. Ученици су имали прилику да чују занимљивост у вези са настанком, градњом и обновом цркве, као и појединости из живота њеног ктитора.
Након тога је уследило путовање преко Пожеге до Злакусе, где смо свратили у Терзића авлију. Ученици су имали прилику да посете музеј на отвореном и у затвореном једног сеоског домаћинства из околине Ужица са почетка 20. века и упознају се са старим кућама и окућницом, салашом, шупом, млекаром, бунаром, учионицом... и другим садржајима и објектима који су из каснијег периода.
Пут нас је даље водио на Златибор. Прва станица био је Дино парк, где су ученици имали прилику да уживају у двадесет интерактивних реплика диносауруса из доба креде и јуре и двадесет садржаја из света модерне технологије. Локални водич их је упознао са врстама приказаних диносауруса, њиховим начином живота, исхране и одређеним специфичностима. У дечјем селу, које садржи мини-школицу, пијацу и мини-острво на којем млади палеонтолози могу да трагају за фосилима диносауруса, ученици су направили паузу за ручак и рекреацију. Након тога смо отишли до оближњег језера које се налази у срцу Златибора, где су ученици уживали у лепотама овог места. Овде су имали слободно време за дружење, шетњу и игру, након чега се кренуло путем Ивањице.
Испред школе смо стигли нешто после 20 часова, када се наше путовање званично завршило.
Циљеви и задаци екскурзије као облика васпитно-образовног рада остварени су у целости.
Садржаји наведених посета и обилазака интегрисани су са већином предмета: историја, географија, српски језик, веронаука, биологија, ликовна, музичка и физичка култура...
Стручни вођа пута Оливера Лалић

Извештај са једнодневне екскурзије ученика 2. разреда
Једнодневна екскурзија за ученике другог разреда реализована је у уторак 3. јуна 2025. године. Екскурзија је изведена преко туристичке агенције „Лазена” из Чачка. На пут је кренуло 56 ученика заједно са три учитељице и лекаром-пратиоцем групе. Релација на којој је реализована екскурзија била је:
Ивањица – Ужице – Кадињача – Бајина Башта – Перућац – манастир Рача – Тара – Ивањица.
Одељењске старешине које су водиле своје ученике на екскурзију биле су:
Милијана Тотовић, 2/1 (20 ученика)
Мирјана Боторић, 2/2 (17 ученика)
Мирјана Ковачевић, 2/3 (19 ученика)
Вођа пута ученика другог разреда ОШ „Кирило Савић” из Ивањице била је Валентина Николић, професор разредне наставе, а лекар-пратилац групе др Жељко Грујовић.
Циљ екскурзије као облика образовно-васпитног рада јесте да допринесе остваривању циљева и задатака образовања и васпитања, циљева и задатака наставних предмета, као и непосредно упознавање с културним, историјским и духовним наслеђем. Ученици треба на екскурзији да развију конкретну одговорност према колективу и одговорност за реализацију плана и програма екскурзије, унапреде одговорност за сарадњу, колективно договарање, индивидуалну и колективну одговорност, међусобно уважавање ученика и учитеља. Васпитно-образовни циљеви екскурзије остварени су кроз следећи садржај.
Полазак аутобуса испред школе био је планиран за осам часова ујутру, када су ученици и кренули на екскурзију. У комфорном и удобном аутобусу, у сигурној и безбедној вожњи, ученици су путовали прво до Ужица, где смо посетили Народни музеј. Након тога обишли смо спомен-комплекс на Кадињачи, а затим је уследило путовање преко Бајине Баште до Перућца – панорамско разгледање језера. Одатле смо отишли у обилазак реке Врело. Ту су ученици видели реку – њен извор и ушће и имали времена да уживају у прелепој природи. Након одмора обишли смо манастир Рачу, задужбину краља Драгутина. Наше последње одредиште за тај дан је био одлазак на Тару, где су имали времена за одмор, дружење и игру на свежем планинском ваздуху и у дивном амбијенту код хотела „Оморика”.
Полазак кући био је планиран за 17.30 часова, када смо кренули према Ивањици. Уз једну успутну паузу, у Ивањицу смо стигли око 20.10 часова.
Све време током извођења екскурзије безбедност ученика била нам је на првом месту. Сваки одељењски старешина својим професионалним радом допринео је да све протекне у најбољем реду. Циљ и задаци екскурзије, који су били планирани пре поласка, у потпуности су реализовани. Остварени су сви садржаји у вези са програмом наставе и учења. Ученици су својим лепим и културним понашањем били најбољи представници своје школе и места одакле долазе. У аутобусу су водили рачуна о хигијени простора. У заједничким играма у природном окружењу није било ниједног инцидента.
Заједнички закључак свих учесника ове екскурзије јесте да је туристичка агенција „Лазена” из Чачка потпуно реализовала договорени програм екскурзије. Аутобус је испуњавао све техничке услове високе туристичке класе, а повољни временски услови учинили су путовање још пријатнијим. Туристички водич испред агенције, као и локални водичи, стручно и професионално су обављали свој посао, константно су били на располагању ученицима и учитељима и сарађивали са вођом екскурзије. Осећање узајамног поштовања и сарадње водича из агенције са одељењским старешинама оставља утисак високог професионализма.
Стручни вођа екскурзије
Валентина Николић

Извештај са једнодневне екскурзије ученика 3. разреда
Једнодневна екскурзија ученика 3. разреда која је планирана годишњим планом и програмом реализована је 6. јуна текуће године. Планирана дестинација је обухватала релацију: Ивањица – Норвешка кућа – манастир Враћевшница – Таково – Савинац – Ивањица.
На пут је пошло 99 ученика наше школе трећег разреда и издвојених одељења – Луке, Осоница и Будожеља у пратњи одељењских старешина: Снежане Борисављевић, Славице Драмићанин, Снежане Аџић, Данијеле Ајдачић, Бојане Марић, Марине Стаменић, Невене Ненадић, Оливере Лалић и Александре Даниловић. Стручни вођа путовања – Милијана Тотовић.
Након пропратног прегледа оба аутобуса и контроле возача, на пут се кренуло у осам часова ујутру из школског дворишта. Прва успутна пауза за доручак била је у Овчар Бањи. У наставку пута свратили смо до Норвешке куће (без уласка – само фотографисање испред). Следеће одредиште било је Враћевшница и посета манастирског комплекса. Ученици су имали прилику да чују занимљивост у вези с настанком и градњом манастира и појединости из живота његовог ктитора. У музеју су погледали намештај краљевске породице Обреновић и предмете повезане са Другим српским устанком.
Након тога уследила је посета спомен-комплексу Другог српског устанка. Ученици су посетили музеј „Таковски устанак” и цркву брвнару посвећену Светом Ђорђу, недалеко одатле. Чули су доста занимљивости и историјских чињеница из Другог српског устанка од кустоса, а све примерено њиховом узрасту.
Потом смо пошли у оближњи заселак Савинац, који се налази на свега четири километра од Такова. Ту смо посетили Цркву Светог Саве, прву задужбину Милоша Обреновића, коју је он подигао у спомен својој супрузи кнегињи Љубици. Свештеника нисмо затекли, а ученици су имали прилику да чују од учитељице Снежане Аџић занимљиву причу о акустичности цркве (унутар зидова су узидани глинени ћупови), у шта су се уверили отпевавши сви заједно Химну Светом Сави.
Наш утисак јесте да је требало мало дуже да се задржимо на Савинцу.
Испред школе смо стигли око 20 часова, када се наше путовање званично завршило.
Циљеви и задаци екскурзије као облика васпитно-образовног рада остварени су у целости.
Садржаји наведених посета и обилазака интегрисани су с већином предмета: историја, географија, српски језик, веронаука, биологија, ликовна и музичка култура и физичко васпитање.
Стручни вођа пута Милијана Тотовић

Извештај са екскурзије ученика четвртог разреда
Дана 4. јуна 2025. године реализована је екскурзија ученика четвртог разреда.
Пре самог поласка на пут саобраћајна полиција ивањичке ПС проверила је исправност возила туристичке агенције „Лазена” и утврдила да је извођење екскурзије овим превозним средством безбедно.
На екскурзију је кренуло 55 ученика са својим учитељима.
4/1 – 18 ученика, учитељ Биљана Мијаиловић
4/2 – 21 ученик, учитељ Валентина Николић и лични пратилац Драгана Караклајић
4/3 – 16 ученика, учитељ Снежана Алексић
Маршрута: Ивањица – Чачак – Крагујевац – Топола – Аранђеловац
У седам сати пошли смо из Ивањице преко Ариља, Пожеге и Чачка, са паузом у Прељини, до Крагујевца. У Крагујевцу је реализована посета Ботаничке баште, а није реализована посета Акваријума, која је била у понуди туристичке агенције. Наставили смо пут ка Тополи. Организована је посета Спомен-комплекса на Опленцу, која је обухватала обилазак Цркве Светог Ђорђа, Музеја Карађорђевића и Карађорђевог конака. Након посете Опленца, пут смо наставили ка Аранђеловцу, где су деца имала два сата слободног времена за игру и дружење.
Агенција „Лазена” ангажовала је водича који је на коректан начин упознао ученике са природним лепотама Шумадије. Поред тога, било је и прилике да кроз дружење, у опуштеној атмосфери, развијају узајамну солидарност и одговорност, толеранцију и дух заједништва.
Повратак у Ивањицу је био преко Горње и Доње Шаторње, Рудника и Чачка са паузом у Прељини.
У Ивањицу смо стигли у 19.40 часова.
Марина Стаменић

Извештај са изведене екскурзије ученика 5. разреда
Екскурзија ученика петог разреда изведена је према Годишњем плану и програму 30. маја 2025. године, на релацији Ивањица – Краљево – Крушевац (Лазарица) – Љубостиња – Врњачка Бања – Чачак – Пожега – Ивањица. Екскурзију је реализовала агенција „Балканик” (водич Душко).
Време поласка било је у осам часова ујутру испред школе, а време повратка је 21 час.
Екскурзија је изведена уз претходну писану сагласност родитеља и све претходне припреме у вези са извођењем екскурзије урађене су у складу са Правилником о извођењу екскурзија.
Број ученика по одељењима који су ишли на екскурзију:
5/1 – 20, пратилац Александар Петровић, разредни старешина
5/2 – 20, пратилац Радован Аничић, разредни старешина
5/3 – 23, пратилац Невена Божовић, разредни старешина
5/4 – 18, пратилац Данијела Кувекаловић, разредни старешина
На екскурзију је ишао укупно 81 ученик у спратном аутобусу.
Стручни вођа пута: Ивана Пантовић.
У Крушевцу су сазнали о догађајима из далеке историје овог места. Посетили смо цркву Лазарица, Лазарев град, затим манастир Љубостињу, задужбину кнегиње Милице.
Време за дужи одмор био је у Врњачкој Бањи, где су ученици ручали, а и купили сувенире. Прошетали су се променадом, Мостом љубави, Јапанским вртом. Повратак у Ивањицу био је у 21 час.
Планирани васпитно-образовни задаци су реализовани.
Квалитет обављеног посла од стране туристичке агенције је задовољавајући. Превоз је био квалитетан, а вожња удобна. Водич је обавио посао на задовољавајућем нивоу.
Извештај написала
Ивана Пантовић
10. јун 2024. године

Извештај о спроведеној екскурзији ученика 6. разреда
Дводневна екскурзија ученика 6. разреда изведена је 3. и 4. јуна 2025. године по планираном програму усвојеном у оквиру Годишњег плана рада школе за школску 2024/2025. годину.
Екскурзију је реализовала агенција „Балканик”, према утврђеној релацији:
Ивањица – Ресавска пећина – Свилајнац (Природњачки музеј) – Крагујевац (Шумарице) – Јагодина (Зоо-врт и Музеј воштаних фигура) Велика Плана (манастир Покајница и манастир Копорин) – Ивањица.
На екскурзију је ишло 58 ученика, одељењске старешине: Јордан Златић (20 ученика), Марија Парпура (20 ученика) и Бојана Радовић (18 ученика), докторка Драгана Татовић, стручни вођа Светлана Перовић и испред агенције туристички водич Маја.
Из Ивањице смо кренули у седам сати ујутру, након техничког прегледа аутобуса. После паузе за доручак у Чачку (9 часова), наставили смо пут до Велике Плане, где смо посетили манастир Копорин, подигнут за време владавине деспота Стефана Лазаревића и манастир Покајница, који представљају непокретно културно добро. Ученици су имали прилику да понове старе и сазнају нове информације о важним догађајима из историје Србије. Предлог наставника је да се за следећу годину планира посета манастира Копорин и Манасија (не Покајница).
Следеће одредиште била је Ресавска пећина, једна од најлепших и најстаријих пећина Србије, стара око 80 милиона година, у којој је температура константна и износи 7ᵒC. Затим смо у Свилајнцу посетили Природњачки центар Србије, у коме су ученици имали својеврсно путовање у прошлост, кроз приказе геолошке прошлости наше планете од Великог праска до појаве човека.
У Крагујевцу, у хотелу „Шумарице”, био је смештај ученика, вечера и дискотека.
Други дан, после доручка, кренули смо у посету Спомен-парку „Крагујевачки октобар”, где нас је дочекао кустос, који је на веома садржајан начин деци објаснио шта се дешавало тог 21. октобра 1941. године. Пошто је читав простор Шумарица спомен-парк, вратили смо се у аутобус и са водичем из парка обишли Шумарице.
У Јагодини смо посетили Музеј воштаних фигура и Зоо-врт. Ту су ученици ручали и имали довољно слободног времена за одмор и куповину. Из Јагодине смо кренули ка Ивањици уз кратка задржавања. У Ивањицу смо стигли око 7.30. Сви учесници у реализацији екскурзије су веома стручно обавили свој део посла, наставници, докторка, туристички водич. Ученици су били коректни, није било проблема у аутобусу. У хотелу нису направили никакву штету, проблем је био, као и увек – спавање.
Циљеви као и задаци екскурзије, као облика образовно-васпитног рада, остварени су у потпуности – савлађивање и усвајање дела наставног програма непосредним упознавањем појава и односа у природној и друштвеној средини, упознавање културног, историјског и духовног наслеђа, а у циљу остваривања образовно-васпитне улоге школе. Садржаји су интегрисани са већином предмета: историја, ликовно, географија, хемија, српски језик, физичко, музичко, техничко, информатика, математика и биологија.
Светлана Перовић
Стручни вођа

Фотографије са екскурзија

Спортске игре младих, 11. јун

Треће велико регионално финале „Плазма” Спортских игара младих ове године је одржано у Крупњу. Окупило је стотине дечака и девојчица из различитих крајева западне Србије. Екипа дечака наше школе такмичила се у фудбалу.

Завршетак наставе за ученике 4. разреда, 13. јун

Додела награда вуковцима, 16. јун

Ученици 4. разреда су се на крају школске године поздравили са својим учитељицама Биљаном Мијаиловић, Валентином Николић и Снежаном Алексић.

Додела награда за ученике осмог разреда реализована је 16. јуна у 14 часова у Великој сали Дома културе. Овог дана је прослављен и Дан општине Ивањица, па су награде додељене тим поводом.

Презентован школски лист „Основац” за други део године

Завршни испит, 23–25. јун

Завршни испит за ученике осмог разреда одржан је 23, 24. и 25. јуна. Тест из српског језика радили су 23. јуна, 9–11 сати, 24. јуна тест из математике, 9–11 сати, а тест из изабраног предмета 25. јуна у истој сатници.
Супервизори: Злата Плавшић, Оливера Лалић, Данијела Брадић. Резервни супервизор: Биљана Мијаиловић.
Завршни испит је прошао регуларно и није било примедби. Резултати: српски језик 10,05; математика 10,38; изборни предмет 12,77.

Додела награда најуспешнијим ученицима, Видовдан, 28. јун

У суботу, 28. јуна, са почетком у девет сати, у нашој школи су додељене награде најуспешнијим ученицима. Награђени су вуковци, ученици са посебним дипломама, одлични ученици осмог разреда, такмичари, ђаци одељења, спортисти генерације, ученици без изостанака, као и ученици који су прочитали највише књига.

Ученица генерације – Тијана Пунишић

Постигнућа на такмичењима из српског језика и књижевности, математике, биологије, хемије, технике и технологије, физике, музичке културе. Носилац је титуле ђак одељења VIII3, Вукове дипломе и ђака генерације.

Најуспешнији ученици школске 2024/2025.

Диломе „Вук Караџић” и „Доситеј Обрадовић”
Ђорђе Ђурић VIII1 – физичко васпитање, техника и технологија, српски језик, математика, физика, историја, хемија, „Вук Караџић”
Анђелија Радовић VIII1 – енглески језик, хемија, „Вук Караџић”
Никола Симовић VIII 1– ликовна култура, „Вук Караџић”
Вук Богдановић VIII 1– информатика и рачунарство, историја, физика
Андреа Митровић VIII2 – музичка култура, ликовна култура
Исидора Зорнић VIII2 – ликовна култура
Валентина Петровић VIII2 – ликовна култура
Павле Ђурашевић VIII2– историја, математика, физичко васпитање
Матеја Аврамовић VIII2– српски језик и књижевност
Милан Милуновић VIII2 – физичко васпитање
Ненад Парезановић VIII2– физичко васпитање
Наташа Нешовановић VIII2– физичко васпитање
Ива Ћурчић VIII2 – физичко васпитање
Тијана Пунишић VIII3 – српски језик и књижевност, математика, биологија, хемија, техника и технологија, физика, музичка култура, „Вук Караџић”, ђак генерације
Вукашин Аничић VIII3 – техника и технологија, физичко васпитање, историја, „Вук Караџић”
Тијана Зарић VIII3 – српски језик и књижевност, хемија, биологија, „Вук Караџић”
Софија Калушевић VIII3 – српски језик и књижевност, историја, музичка култура, „Вук Караџић”
Матеја Лишанин VIII3 – енглески језик, биологија, хемија, „Вук Караџић”
Новак Нешовановић VIII3 – физичко васпитање, „Вук Караџић”
Александар Пунишић VIII3 – физичко васпитање, „Вук Караџић”

Исидора Радоњић VIII3 – музичка култура

Лазар Петровић VIII3– ликовна култура, „Вук Караџић”

Никола Ненадић VIII3 – хемија, историја

Сара Милутиновић VIII4 – српски језик и књижевност, математика, хемија,
техника и технологија, „Вук Караџић”

Валентина Каралић VIII4 – хемија, ликовна култура, „Вук Караџић”

Алекса Караклајић VIII4 – биологија, физичко васпитање, „Вук Караџић”

Тамара Милосављевић VIII4– физичко васпитање, спортиста генерације

Лазар Вуловић VIII4 – физичко васпитање, спортиста генерације

Огњен Нешковић VIII4 – физичко васпитање

Павле Недељковић VIII4 – физичко васпитање

Испраћај у пензију – Милка Златић и Јасмина Ремовић

На крају школске године у пензију су испраћене Милка Златић, школски психолог, и Јасмина Ремовић, наставник биологије. Директорка је на седници Наставничког већа у јуну захвалила колегиницама на одличној дугододишњој сарадњи и пожелела им да дане у пензији проводе што лепше.

#